Μάνου Γκαρθία (ποδοσφαιριστής, γενν. 1998)

Ο Μανουέλ «Μάνου» Γκαρθία Αλόνσο (ισπανικά: Manuel "Manu" García Alonso) (γενν. 2 Ιανουαρίου 1998) είναι Ισπανός ποδοσφαιριστής, ο οποίος αγωνίζεται ως μεσοεπιθετικός για στην Σπόρτινγκ Κάνσας Σίτι.Ο Άρης ανακοίνωσε την παραχώρηση των Μάνου Γκαρθία και Σουλέϊμάνοφ στη Σπόρτινγκ Κάνσας Σίτι

 Σταδιοδρομία σε συλλόγους 

 Πρώτα χρόνια 
Γεννημένος στο Οβιέδο των Αστουριών, ο Γκαρθία εντάχθηκε στην ομάδα νέων της Σπόρτινγκ Χιχόν το 2010, σε ηλικία 12 ετών. Στις 2 Μαΐου 2013 συμφώνησε να μετακομίσει στη Μάντσεστερ Σίτι, η οποία πλήρωσε 250.000 € για την απόκτησή του τον Ιανουάριο, λίγο μετά τα 16α γενέθλιά του.

 Μάντσεστερ Σίτι 
Ο Γκαρθία τοποθετήθηκε αρχικά στην ομάδα Κ18 του συλλόγου. Τον Μάιο του 2015, λίγο μετά την προαγωγή του στην ομάδα Κ21, κλήθηκε στην πρώτη ομάδα από τον προπονητή Μανουέλ Πελεγκρίνι πριν από την περιοδεία προετοιμασίας της σεζόν στη Βόρεια Αμερική.

Στις 27 Μαΐου 2015, ο Γκαρθία έκανε το ντεμπούτο του στην πρώτη ομάδα, μπαίνοντας ως αλλαγή στη θέση του Νταβίντ Σίλβα σε μια φιλική εκτός έδρας νίκη με 1–0 εναντίον της Τορόντο ΦΚ. Πήρε επίσης μέρος στα φιλικά προετοιμασίας του συλλόγου εναντίον της Μέλμπουρν Σίτι ΦΚ, της ΑΣ Ρόμα, της Εθνικής Βιετνάμ και της ΦφΜ Στουτγκάρδης.

Ο Γκαρθία έκανε το επαγγελματικό του ντεμπούτο στις 22 Σεπτεμβρίου 2015, μπαίνοντας ως αλλαγή στο 74ο λεπτό στη θέση του Σέρχιο Αγουέρο σε μια εκτός έδρας νίκη με 4-1 επί της Σάντερλαντ ΑΦΚ για το Λιγκ Καπ Αγγλίας. Στη συνέχεια, σημείωσε το πέμπτο γκολ της ομάδας στη νίκη με 5-1 εναντίον της Κρίσταλ Πάλας στην ίδια διοργάνωση. Έκανε το ντεμπούτο του στην Πρέμιερ Λιγκ εναντίον της Άστον Βίλα στις 5 Μαρτίου 2016, αντικαθιστώντας τον Γιαγιά Τουρέ.

Την 1η Δεκεμβρίου 2016, ο Γκαρθία υπέγραψε επέκταση συμβολαίου με τη Μάντσεστερ Σίτι, με ισχύ μέχρι τον Ιούνιο του 2020.

 Αλαβές (δανεισμός) 
Στις 16 Αυγούστου 2016, ο Γκαρθία δόθηκε με δανεισμό στη Ντεπορτίβο Αλαβές, η οποία είχε πρόσφατα προβιβαστεί στην Πριμέρα Ντιβισιόν, για ένα χρόνο. Έκανε το ντεμπούτο του μόνο την 1η Δεκεμβρίου, ως αλλαγή σε μια νίκη με 3–0 επί της ΚΓ Ταρραγόνα στο Κύπελλο Ισπανίας.

 NAC Breda (δανεισμός) 
Στις 9 Ιανουαρίου 2017, ο Γκαρθία ολοκλήρωσε τον σύντομο δανεισμό του στην Αλαβές και πέρασε το υπόλοιπο της σεζόν στη ΝΑΚ Μπρέντα της Ίιρστε Ντιβίζι. Έκανε το ντεμπούτο του άμεσα, ξεκινώντας στη νίκη με 2–0 επί της Γιονγκ ΦΚ Ουτρέχτη στις 16 Ιανουαρίου. Ο Γκαρθία σημείωσε το πρώτο του γκολ για τον σύλλογο στις 6 Φεβρουαρίου, σε μια νίκη με 1–0 επί της ΦΚ Ντόρντρεχτ.

Ο Γκαρθία δόθηκε ξανά δανεικός στη ΝΑΚ Μπρέντα για τη σεζόν 2017–18 στις 30 Ιουνίου 2017.

 Τουλούζ (δανεισμός) 
Ο Γκαρθία εντάχθηκε στην Τουλούζ ΦΚ ως δανεικός για τη σεζόν 2018-19.

 Σπόρτινγκ Χιχόν 
Ο Γκαρθία επέστρεψε στην πρώτη του ομάδα, Σπόρτινγκ Χιχόν, στις 19 Ιουλίου 2019, υπογράφοντας πενταετές συμβόλαιο και έγινε η υψηλότερη μεταγραφή στην ιστορία του συλλόγου, καθώς πλήρωσε 4 εκατομμύρια ευρώ για την απόκτησή του.

 Επιστροφή στην Αλαβές (δανεισμός) 
Στις 8 Ιουλίου 2021, ο Γκαρθία επέστρεψε στην Αλαβές, και πάλι στην Πριμέρα Ντιβισιόν, επίσης με δανεισμό.

 Άρης Θεσσαλονίκης 
Στις 24 Ιουλίου 2022, ο Γκαρθία υπέγραψε τετραετές συμβόλαιο με τον Άρη Θεσσαλονίκης έναντι αμοιβής-ρεκόρ για το σύλλογο 4.000.000 €.Σκόραρε το πρώτο του γκολ στην εντός έδρας του Άρη νίκη με 3–0 επί του Αστέρα Τρίπολης, στις 8 Ιανουαρίου 2023.
Στις 21 Ιανουαρίου 2023, ο νεαρός Ισπανός μέσος σημείωσε το πρώτο του χατ-τρικ στην καριέρα του στην άνετη εντός έδρας νίκη με 3–0 εναντίον του Βόλου. Στις 25 Ιανουαρίου 2023 ο Μανού υπέστη ρήξη χιαστού με αποτέλεσμα να χάσει το υπόλοιπο της αγωνιστικής σεζόν 2022-2023 http://www.newsit.gr/athlitika/o-aris-epivevaiose-to-sovaro-traymatismo-tou-manou-gkarthia-kouragio-kai-tha-gyriseis-pio-dynatos/3691896/.

+Η αγωνιστική παρουσία του Μανού Γκαρσία στον ΆρηΣύλλογοςΣεζόνΠρωτάθλημαΕγχώριο ΚύπελλοΕμφανίσεις σε ευρωπαϊκές ομάδεςΣυνολικάΌνομα πρωταθλήματος ΕμφανίσειςΓκολ ΕμφανίσειςΓκολ ΕμφανίσειςΓκολ ΕμφανίσειςΓκολΆρης Θεσσαλονίκης2022-23Σούπερ Λίγκα1743020224

 Εθνική ομάδα 
Ο Γκαρθία αγωνίστηκε στις «μικρές» εθνικές Ισπανίας Κ16, Κ19 και Κ21.

Λόγω της απομόνωσης ορισμένων παικτών της εθνικής ομάδας από θετικό τεστ COVID-19 του Σέρχιο Μπουσκέτς, η ομάδα Κ21 της Ισπανίας κλήθηκε για το διεθνές φιλικό εναντίον της Λιθουανίας στις 8 Ιουνίου 2021. Ο Γκαρθία έκανε το ντεμπούτο του σε αγώνα ανδρών, καθώς η Ισπανία κέρδισε με 4–0.

 Παραπομπές 

 Εξωτερικοί σύνδεσμοι 
 Προφίλ στη Μάντσεστερ Σίτι 

  Ρεκόρ



 Προφίλ στο Transfermarkt.com

Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές Ντεπορτίβο Αλαβές
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΝΑΚ Μπρέντα
Κατηγορία:Ποδοσφαιριστές Ίιρστε Ντιβίζι
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Σπόρτινγκ Χιχόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σπόρτινγκ Κάνσας Σίτι